Ek is opsoek na raad vir wonde wat stadig genees. My sus word vandag geopereer. Sy is 'n diabeet en het gevorderde, verspreide borskanker. My skoondogter het vertel van 'n maatjie op skool jare gelede wat se pa sy been sou verloor en heuning op die wonde het blykbaar sy been gered. Enige iemand anders kennis van dit?
PM, ek het so bietjie gaan grawe na hierdie pynsalf-resep van jou en kom toe af op hierdie youtube bydrae waarin die vroutjie presies dieselfde salf se resep 'beduie'. Daar is blykbaar 'n baie spesiale manier waarop jy hierdie wonderkuur moet aansmeer van bo na onder.... nie anders om nie
Op 'n kol het 'n spinnekop my gebyt en ek het vir maande gesukkel met allerhande salf en antibiotika en jy noem dit. Toe gee Ouma Naas vir my die raat om heuning te vat en dit met genoeg kaneel te meng om 'n dik pap te maak. Ek moes dit dik aansmeer, 'n pleister of lappie opsit en dit elke dag vervang. Dit was nie 'n maand nie toe is dit genees. Regtig!
Ek sal nooit oorleef sonder my perdesalf nie. Ken julle dit? Arnica Ice, maar net die een met die perd op. Dit bring werklik groot verligting vir my rumatiek en lupus seer lyf. Smeer dit aan my voete, bene, en alle gewrigte. Ek dink hulle gaan die prentjie van die perd eersdaags met 'n foto van my vervang. Ek hou die fabriek oop!
Ek ondersteun ook daai einste perresalf maar sal dit nie aan oop wonde smeer nie. Dis al wat help vir die rittelmatiek en verkalking in my rug.